Cinobanské predhorie

Cinobanské predhorie je geomorfologický podcelok Revúckej vrchoviny. Nachádza sa na západnom okraji pohoria, medzi Tuhárskym potokom a údolím Rimavy a Rimavice.

Polohopis 
Hierarchia
Alpsko-himalájska sústava → Karpaty → Západné Karpaty → Vnútorné Západné Karpaty → Slovenské rudohorie → Revúcka vrchovina → Cinobanské predhorie
***

Vymedzenie 
Podcelok leží v západnej časti Revúckej vrchoviny, ktorá východným okrajom susedí so Železníckym predhorím. Severne ležia Stolické vrchy s podcelkami Klenovské a Málinské vrchy, okrajovo i Veporské vrchy s podcelkom Sihlianska planina. Na západe sa nachádza pohorie Ostrôžky a južným smerom Lučenská a Rimavská kotlina (podcelok Juhoslovenskej kotliny).

Delenie 
 Lovinobanská brázda
 Málinská brázda

Vybrané vrchy 
 Diel ()
 Sedem chotárov ()
 Uhorské ()

Chránené územia 
V Cinobanskom predhorí ležia tieto maloplošné chránené územia:
 Kúpna hora – chránený areál
 Svetlianska cerina – prírodná rezervácia
 Príbrežie Ružinej – prírodná rezervácia
 Ružinské jelšiny – prírodná rezervácia

Turizmus 
V tejto časti Revúckej vrchoviny je pomerne málo turistických chodníkov, čo však neplatí o západnom okraji podcelku. V okolí Divína a Ružinskej vodnej nádrže je vybudovaná hustá sieť značených trás a spolu s tamojším hradom patria medzi najnavštevovanejšie ciele turistov.

Doprava 
Západnou časťou územia vedie európska cesta 58 v koridore cesty I/16 (Zvolen – Košice), ako aj železničná trať Zvolen – Košice. Vo východnej časti vedú medzi Poltárom a Kokavou nad Rimavicou cesta II/595 i železničná trať Lučenec – Utekáč.

Referencie 

Revúcka vrchovina
Geomorfologické podcelky na Slovensku